ประกาศจังหวัดสระแก้วประกาศจังหวัดสระแก้วเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใด เพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดสระแก้วโดยความเห็นชอบร่วมกันของคณะกรมการจังหวัดสระแก้วและสภาวัฒนธรรมจังหวัดสระแก้วจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อย หรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศดังนี้๑.ห้ามมิให้ผู้ใดจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๒.กำหนดระยะเวลาในการจุดและปล่อยบั้งไฟตะไล หรือวัตถุอื่นใดที่คล้ายคลึงกัน๒.๑กรณีมีการเสด็จพระราชดำเนินของพระมหากษัตริย์พระราชินี หรือพระบรมวงศานุวงศ์ในพื้นที่จังหวัดหรือในพื้นที่จังหวัดใกล้เคียง โดยทางเครื่องบินพระที่นั่งให้งดการจุดและปล่อยบั้งไฟ ตะไล หรือวัตถุอื่นใดที่คล้ายคลึงกัน ขึ้นไปสู่อากาศโดยเด็ดขาด และให้เลื่อนการจุดหรือปล่อยออกไปตามที่นายอำเภอแห่งท้องที่เห็นสมควร๒.๒ให้กระทำได้ในห้วงเดือนหกและเดือนเจ็ด ตามปฏิทินจันทรคติไทย เริ่มตั้งแต่วันขึ้น ๑ค่ำ เดือน ๖ ถึงวันแรม ๑๕ ค่ำ เดือน ๗ ของทุกปี๒.๓ให้หมู่บ้านที่เคยมีประวัติการจัดงานประเพณีบุญบั้งไฟหมู่บ้านหนึ่ง จุดและปล่อย หรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกัน ขึ้นไปสู่อากาศได้ ภายในห้วงเวลาตามข้อ ๒.๒๒.๔หมู่บ้านใดที่ไม่เคยมีประวัติจัดงานประเพณีบุญบั้งไฟเดือนหกและเดือนเจ็ด ห้ามจัดให้มีการจุดและปล่อยหรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศเป็นอันขาด๒.๕หากตำบลใดได้จัดงานบุญประเพณีบุญบั้งไฟของตำบลแล้วให้หมู่บ้านในตำบลนั้นห้ามจัดให้มีการจุดและปล่อยเป็นอันขาด๒.๖การจุดและปล่อยต้องกระทำระหว่างเวลา ๑๐.๐๐ นาฬิกา ถึงเวลา ๑๘.๐๐ นาฬิกา๒.๗กรณีที่มีเหตุการณ์สำคัญอันควรงดจุดและปล่อย หรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกัน ขึ้นไปสู่อากาศ ให้นายอำเภอแห่งท้องที่มีอำนาจสั่งงดและเลื่อนการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศได้ตามที่เห็นสมควร๓.ชนิด ขนาด และจำนวน๓.๑บั้งไฟที่ใช้ในการจุดและปล่อยต้องผลิตจากวัสดุอุปกรณ์ที่มีน้ำหนักเบาและไม่มีส่วนผสมของโลหะ๓.๒ขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟ ต้องมีขนาดไม่เกิน ๖ นิ้ว และเมื่อจุดแล้วจะต้องมีความสูงไม่เกิน ๕,๐๐๐ ฟิต๓.๓ขนาดเส้นผ่าศูนย์กลางของตะไลต้องมีขนาดไม่เกิน ๓๐ เซนติเมตร๓.๔จำนวนในการจุดและปล่อย หรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกัน ขึ้นไปสู่อากาศในแต่ละสถานที่ ให้จุดได้ตามวัตถุประสงค์ของการจัดงานตามที่นายอำเภอแห่งท้องที่พิจารณาเห็นสมควร โดยคำนึงถึงการมีส่วนร่วมของชุมชนประเพณีและวัฒนธรรมท้องถิ่น ระยะเวลาในการจุดแต่ละครั้งประกอบกับระยะเวลาที่กำหนดให้จุดได้ทั้งนี้ขนาดเส้นผ่าศูนย์กลางของบั้งไฟ ไม่เกิน ๒ นิ้ว ไม่ควรเกิน ๙๐ บั้งต่อวันขนาดเส้นผ่าศูนย์กลางของบั้งไฟ ตั้งแต่ ๒ นิ้วไม่เกิน ๔ นิ้ว ไม่ควรเกิน ๔๕ บั้งต่อวัน และขนาดเส้นผ่าศูนย์กลางของบั้งไฟตั้งแต่ ๔ นิ้ว ไม่เกิน ๖ นิ้ว ไม่ควรเกิน ๓๐ บั้งต่อวัน๔.สถานที่จุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกันขึ้นไปสู่อากาศให้กระทำได้ในสถานที่ที่จัดงานประเพณีตามวัฒนธรรมท้องถิ่นเป็นประจำหรือหมู่บ้านที่มีประวัติการจัดงานสถานที่จุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกันขึ้นไปสู่อากาศ บริเวณเส้นทางขึ้น - ลงสนามบินจะต้องอยู่ห่างจากบริเวณเส้นทางขึ้น - ลงของเครื่องบินข้างละ ไม่น้อยกว่า ๔.๖กิโลเมตร และห่างจากหัวทางวิ่งทั้งสองด้าน ไม่น้อยกว่า ๑๘.๕ กิโลเมตร๕.มาตรการในการป้องกันมิให้มีการเล่นการพนัน๕.๑ ห้ามจัดให้มีการพนันขันต่อในการจุดและปล่อยหรือกระทำการอย่างใดเพื่อให้บั้งไฟ หรือตะไล หรือวัตถุอื่นใดที่คล้ายคลึงกันขึ้นไปสู่อากาศ๕.๒ ห้ามมิให้มีการนับคะแนน การจับเวลา การขานเวลาการขานตัวเลขอื่น ๆ หรือกระทำเครื่องหมายสัญลักษณ์อื่นใด อันเป็นการบ่งชี้ถึงการบอกเวลาการขึ้น - ลง หรือความสูง - ต่ำ ของบั้งไฟหรือตะไล หรือกระทำการอื่นใด อันเป็นข้อชี้ขาดให้แพ้ชนะกันเพื่อการพนัน๕.๓ ห้ามปิดกั้นถนนสาธารณะ หรือสถานที่เข้าสู่บริเวณงานหรือสถานที่จัดงาน๕.๔ ห้ามจำหน่ายบัตรค่าเข้าชมหรือเรียกเก็บค่าเข้าชมในการจุดและปล่อย หรือกระทำการอย่างใดเพื่อให้บั้งไฟหรือตะไล หรือวัตถุอื่นใดที่คล้ายคลึงกัน ขึ้นไปสู่อากาศหรือกระทำการอื่นใดในลักษณะแอบแฝงเพื่อเก็บค่าเข้าชม๖.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ผู้ได้รับอนุญาตต้องนำใบอนุญาตมาแสดงเมื่อจะจุดและปล่อยด้วย๖.๒ ให้ผู้ได้รับอนุญาตนำเลขที่ใบอนุญาตกำกับบั้งไฟหรือตะไล แล้วแต่กรณี ไปเขียนหรือแสดงไว้บนบั้งไฟหรือตะไลในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟได้ตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๖.๓ ฐานสำหรับจุดบั้งไฟต้องมีความชันหรือความลาดเอียงไม่น้อยกว่า ๗๐ องศา๖.๔ผู้รับอนุญาตต้องจัดสถานที่จุดและปล่อยให้มีความปลอดภัยโดยให้ผู้ชมอยู่ห่างจากฐานจุดและปล่อยบั้งไฟ หรือตะไลไม่น้อยกว่า ๑๐๐ เมตร๖.๕ให้ผู้รับอนุญาตจัดให้มีผู้ประสานงานการจุดบั้งไฟ ตะไลหรือวัตถุอื่นใดที่คล้ายคลึงกัน ที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งศูนย์ควบคุมการบินก่อนการจุดและปล่อยในวันที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาที่จุดบั้งไฟพร้อมทั้งแจ้งให้ศูนย์ควบคุมการบินทราบ เมื่อเสร็จสิ้นการจุดบั้งไฟ๖.๖ ผู้ได้รับอนุญาตต้องควบคุมดูแลไม่ให้มีการจำหน่ายเครื่องดื่มแอลกอฮอล์หรือเครื่องดื่มมีส่วนผสมแอลกอฮอล์ในบริเวณที่มีการจุดและปล่อย หรือกระทำการอย่างใด เพื่อให้บั้งไฟ ตะไลหรือวัตถุอื่นใดที่คล้ายคลึงกัน ขึ้นสู่อากาศ โดยเด็ดขาด๖.๗ ให้นายอำเภอแห่งท้องที่ กำหนดมาตรการป้องกันและการรักษาความปลอดภัยและการอื่นใดเพิ่มเติมได้ตามความเหมาะสมของแต่ละท้องที่เพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.ในการขออนุญาตจุดและปล่อยบั้งไฟตะไล หรือวัตถุอื่นใดที่คล้ายคลึงกัน ต้องยื่นขอรับใบอนุญาตล่วงหน้าก่อนวันจุดและปล่อยไม่น้อยกว่า๑๕ วันเพื่อให้อำเภอสามารถตรวจสอบความเหมาะสมของสถานที่และแจ้งประสานสนามบิน/ท่าอากาศยานหรือศูนย์ควบคุมการบินในพื้นที่ทราบล่วงหน้า๗ วัน๘.ผู้ใดกระทำการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นสู่อากาศ โดยไม่ได้รับอนุญาต หรือกระทำการนอกสถานที่ที่ได้รับอนุญาตไว้หรือฝ่าฝืนข้อกำหนดในประกาศนี้ ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับตามข้อ ๕ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายน พุทธศักราช๒๕๕๙๙.ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชน หรือประชาชน๑๐.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๗ตุลาคม พ.ศ. ๒๕๕๙กล้าณรงค์ พงษ์เจริญผู้ว่าราชการจังหวัดสระแก้วปริยานุช/จัดทำ๒ พฤศจิกายน๒๕๕๙ชวัลพร/ตรวจ๒๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๖ ง/หน้า ๕๔/๒๘ ตุลาคม ๒๕๕๙